بوعبيد لبكري

بوعبيد عبد الله بن عبد لعزيز بن محمد بن ايوب بن عمرو لبكري (مزيود ف 1014، توفى ف 1094) كان ترايخي و جغرافي و عشاشبي كبير الا ماكان منبين الجّغرايفيا اللوالا د بلاد لاندلوس. زمم كتوبا معروفين من بيناتهوم ""كتاب المسالك و الممالك" اللي كايهضر فيه على الجغرافيا د بلاد لاندالوس و شمال افريقيا و اللي فيه كايوصف الطرقان د لقوافل. لڭزو ديال كتاب لمسالك لي كايدوي فيه على لمغريب عنوانو "المُغرب في ذكر بلاد افريقية و المَغرب"". حياتو. بوعبيد لبكري كان كينتامي للقبيلة لعربية ديال بني بكر، و تزاد ف فاميلة مرفحة حيت جدو و باه كانو ميورا على هويلبة "huelva" و شلطيش "Saltes" جوج مدون ف لغرب د شبه لجزيرة ليبيرية و كاينين على لمحيط لاطلسي. هاد لامارة كانت تاسسات ف ف عام 1031 بعدما طاحت خلافة قرطبة. باه تبزز عليه باش يرحل ل ݣورضبة من بعد ما لاحوه و حوزو عليه لميورا د شبيلا. مورا هادشي، بوعبيد قرا ف ݣورضُبة اللي كانت هاد لوقت هيا الصونطر د صيونص ف لغرب لاسلامي. تما فين تعلم الليطر و تامتاويت د لكلام، منبعد خدم سفير د لمير ديال الميريا عند لعديان د باه ف شبيلا، ولايني عاود رجع ل بلادو اللي كبر فيها ݣورضبة، مورا ما لمرابطيا صفّاو لمير ديال شبيلا لمعتامد بن عباد، و من تما بدا كايبرك على لقراية و التالاف د لكتوبا واخا كان مبلي ب الطاسة و لقصارة. توفى لبكري ف قرطبة و ما عمّرو ما زار لبلايص لي هضر عليهم ف كتوبو. خدمتو. بوعبيد لبكري هضر ف كتوبو على ؤروپا، و شمال افريقيا، و حتى شبه الجزيرة لعربية. من بين جميع الاعمال ديالو، غير جوج بقاو دابا. واحد من هاد الجوج هو "معجم ما استعجم"، و فيه ليستة ديال السميات ديال لبلايص، اغلبهم ف شبه الجزيرة لعربية، و مسبوق بمقدمة فيها شوية على الجغرافيا ديال لمنطقة. اما اشهر كتاب عندو فا هو "كتاب المسالك و الممالك"، و دارو عام 1068، ماشي بناءً على رحلاتو الشخصية، ولايني بالاعتماد على الكتوبا لي سبقوه و على الشهادات ديال التجار و الرحالة، بحال محمد بن يوسف الوراق (904–973) و براهيم بن يعقوب مول "كتاب لاستبصار". هاد لكتاب مهم بزاف ف لفهم ديال تاريخ افريقيا لغربية، حيت كيقدم معطيات اساسية على امبراطورية غانا، و على لمرابطين، و على تجارة لعبور الصحراوية. و واخا لبكري نقل بزاف على الورّاق و على وقائع من لقرن 10، راه زاد معلومات على احدات وقعات قريب للوقت لي كتب فيه لكتاب. لبكري ف كتابو "المسالك و الممالك" هضر على لمدون اللوالا اللي دخل ليها لاسلام ف شبكة التجارة عبر الصحرا. و ف اواخر لقرن 10، كانت ڭاو وحدة من مدون قلال على جناب واد النيجر اللي كانو فيها مسلمين ولاد لبلاد. من بعد، تبعوها مدون خرين على منحنيات واد النيجر، بحال: معا لبدية د لقرن 11، وصلو للاندلس ف جنوب شبه لڭزيرة لايبيرية تقارير على هاد لمدون لاسلامية اللي كانت مزداهرة، و داكشي عطى للبكري لمادة باش يكتب. و من بين ما كتب: "مدينة غانة كتتكوّن من جوج ديال لمدون لي كاينين فوق سهل. وحدة منهم ساكنين فيها لمسلمين، و فيها 12 جامع، و كيجتمعو ف واحد منهم ل صلاة الجمعة. كاينين ائمة و مودنين خدامين ب لفلوس، و حتى فقها و عولاما. " لخدمة ديال بوعبيد لبكري معروفة ب لحيادية النسبية ف الطريقة اللي كيقدم بها لمعلومات. يعني، ماشي بحال بزاف ديال الكتاب لي كانو كيبالغو ولا كيزوّقو، هو كان كيقيّد بكل هدوء شنو كاين. ف كل منطقة كيهضر عليها، كايعطي وصف دقيق على الناس لي ساكنين فيها، لعادات ديالهم، الجغرافيا، لمناخ و لمدون لكبيرة. نفس النوع ديال لمعلومات كاين حتى ف الجغرافيا لي كتب على شبه الجزيرة لعربية، و حتى ف واحد لعامال موسوعي كيهم لعالم كامل كان خدم عليه. و كان حتى كيزيد فهاد لاعمال ديالو قصص و حكايات على كل منطقة. ولايني، بعض لڭزوّات من خدمتو الرئيسية ضاعت، و حتى اللي بقا منها، كاينين ڭزوّات عمرهم ما تنشرو.